Title: พระราชบัญญัติโอนกรรมสิทธิ์ที่ดินซึ่งเป็นสาธารณสมบัติของแผ่นดิน ตำบลบุ่ง อำเภอบุ่ง จังหวัดอุบลราชธานี ให้วัดหนองเม็ก และโอนกรรมสิทธิ์ที่วัดหนองเม็ก ตำบลบุ่ง อำเภอบุ่ง จังหวัดอุบลราชธานี ให้กระทรวงการคลัง พุทธศักราช 2481

พระราชบัญญัติ
โอนกรรมสิทธิ์ที่ดินซึ่งเป็นสาธรณสมบัติของแผ่นดิน
ตำบลบุ่ง
อำเภอบุ่ง จังหวัดอุบลราชธานี ให้วัดหนองเม็ก
และโอนกรรมสิทธิ์ที่วัดหนองเม็ก
ตำบลบุ่ง อำเภอบุ่ง
จังหวัดอุบลราชธานี
ให้กระทรวงการคลัง
พุทธศักราช ๒๔๘๑

ในพระปรมาภิไธยสมเด็จพระเจ้าอยู่หัวอานันทมหิดล
คณะผู้สำเร็จราชการแทนพระองค์
(ตามประกาศประธานสภาผู้แทนราษฎร
ลงวันที่ ๔
สิงหาคม พุทธศักราช ๒๔๘๐)
อาทิตย์ทิพอาภา
พล.อ.
เจ้าพระยาพิชเยนทรโยธิน
ตราไว้ ณ วันที่
๑๙ เมษายน พุทธศักราช ๒๔๘๒
เป็นปีที่ ๖
ในรัชชกาลปัจจุบัน

โดยที่สภาผู้แทนราษฎรลงมติว่า
สมควรโอนกรรมสิทธิ์ที่ดินซึ่งเป็นสาธารณสมบัติของแผ่นดิน ตำบลบุ่ง อำเภอบุ่ง
จังหวัดอุบลราชธานี ให้วัดหนองเม็ก
เพื่อใช้เป็นที่ตั้งสำนักสงฆ์และเป็นที่ธรณีสงฆ์ และโอนกรรมสิทธิ์ที่วัดหนองเม็ก
ตำบลบุ่ง อำเภอบุ่ง จังหวัดอุบลราชธานี ให้กระทรวงการคลัง เพื่อประโยชน์แห่งราชการ

จึ่งมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร
ดั่งต่อไปนี้

มาตรา
๑  พระราชบัญญัตินี้ให้เรียกว่า พระราชบัญญัติโอนกรรมสิทธิ์ที่ดินซึ่งเป็นสาธารณสมบัติของแผ่นดิน
ตำบลบุ่ง อำเภอบุ่ง จังหวัดอุบลราชธานี ให้วัดหนองเม็ก และโอนกรรมสิทธิ์ที่วัดหนองเม็ก
ตำบลบุ่ง อำเภอบุ่ง จังหวัดอุบลราชธานี ให้กระทรวงการคลัง พุทธศักราช ๒๔๘๑

มาตรา
๒[๑]  ให้ใช้พระราชบัญญัตินี้ตั้งแต่วันประกาศในราชกิจจานุเบกษา
เป็นต้นไป

มาตรา
๓ ให้โอนกรรมสิทธิ์ที่สาธารณสมบัติของแผ่นดิน ตำบลบุ่ง อำเภอบุ่ง จังหวัดอุบลราชธานี
ทิศเหนือจดถนนพุทธศาสนา ทิศใต้จดห้วยปลาแดก ทิศตะวันออกจดหนองแซง
ทิศตะวันตกจดถนนชาติไทย เนื้อที่ประมาณ ๓๑,๘๐๐ ตารางเมตร ปรากฏแนวเขตตามแผนที่ท้ายพระราชบัญญัตินี้
ให้วัดหนองเม็ก และ
ให้โอนกรรมสิทธิ์ที่วัดหนองเม็ก
ตำบลบุ่ง อำเภอบุ่ง จังหวัดอุบลราชธานี ทิศเหนือจดถนนพระมหากษัตริย์
ทิศใต้จดถนนซอย ทิศตะวันออกจดถนนอำนาจเจริญ ทิศตะวันตกจดถนนเสนานิคม
เนื้อที่ประมาณ ๒๒,๒๔๐ ตารางเมตร ปรากฎแนวเขตตามแผนที่ท้ายพระราชบัญญัตินี้ ให้กระทรวงการคลัง

มาตรา
๔ ให้รัฐมนตรีว่าการกระทรวงการคลัง และรัฐมนตรีว่าการกระทรวงธรรมการมีหน้าที่รักษาการให้เป็นไปตามพระราชบัญญัตินี้

ผู้รับสนองพระบรมราชโองการพิบูลสงคราม
นายกรัฐมนตรี

[เอกสารแนบท้าย]

๑.
แผนที่แสดงเขตวัดหนองเม็ก ตำบลบุ่ง อำเภอบุ่ง จังหวัดอุบลราชธานี ซึ่งโอนให้กระทรวงการคลัง

๒.
แผนที่แสดงเขตที่ดินสาธารณสมบัติของแผ่นดิน ตำบลบุ่ง อำเภอบุ่ง จังหวัดอุบลราชธานี
ซึ่งจะยกให้เป็นที่ตั้งสำนักสงฆวัดหนองเม็ก

(ดูข้อมูลจากภาพกฎหมาย)

ปรียนันท์/จัดทำ

ปาจรีย์/ปรับปรุง
๑ กันยายน ๒๕๔๙

พรรณพร/ปรับปรุง
๑๑ มีนาคม ๒๕๖๒

[๑]
ราชกิจจานุเบกษา เล่ม ๕๖/-/หน้า ๔๗๔/๒๖ เมษายน ๒๔๘๒